Ilmoitus Venäjältä peräisin olevan urean tuontiin sovellettavien polkumyynnin vastaisten toimenpiteiden tarkastelun vireillepanosta

(2000/C 62/06)

Venäjältä peräisin olevan urean tuontiin liittyvien polkumyynnin vastaisten toimenpiteiden voimassaolon lähestyvästä päättymisestä jukaistun ilmoituksen(1) johdosta komissio on vastaanottanut neuvoston asetuksen (EY) N:o 384/96(2), sellaisena kuin se on viimeksi muutettuna asetuksella (EY) N:o 905/98(3), jäljempänä "perusasetus" 11 artiklan 2 kohdan mukaisen kyseistä maata koskevien toimenpiteiden tarkastelua koskevan pyynnön.

1. Tarkastelua koskeva pyyntö

Pyynnön jätti 3. joulukuuta 1999 European Fertilizer Manufacturers Association (EFMA), jäljempänä "pyynnnön esittäjä", suurinta osaa urean, jäljempänä "tarkasteltavana oleva tuote" tuotannosta yhteisössä edustavien tuottajien puolesta.

2. Tuote

Tarkasteltavana oleva tuote on urea, joka luokitellaan tällä hetkellä CN-koodeihin 3102 10 10 ja 3102 10 90. Nämä CN-koodit annetaan ainoastaan ohjeellisina.

Ureaa valmistetaan ammoniakista ja sitä käytetään joko lannoitteena tai eläinrehun lisäaineena (maatalouslaatuinen urea) tai tiettyjen liimojen ja muovien raaka-aineena (teollinen (tai "teknistä" laatua oleva) urea).

3. Voimassa olevat toimenpiteet

Tällä hetkellä voimassa olevat toimenpiteet ovat neuvoston asetuksella (EY) N:o 477/95(4) käyttöön otetut lopulliset polkumyyntitullit muuttuvina polkumyyntitulleina, joita sovelletaan vähimmäishinnan alittavaan tuontiin.

4. Tarkastelun perusteet

Pyyntö perustuu siihen, että vaikkakin Venäjän viemät määrät ovat huomattavasti vähentyneet edellisen tutkimuksen jälkeen, toimenpiteiden voimassaoloajan päättyminen johtaisi todennäköisesti polkumyynnin jatkumiseen tai uudelleen alkamiseen ja aiheuttaisi vahinkoa yhteisön tuotannonalalle.

Pyynnön esittäjä väittää, että venäläiset viejät jatkavat urean polkumyyntiä yhteisön markkinoilla. Pyynnön esittäjä väittää lisäksi, että Venäjän vienti muille markkinoille näyttää myös tapahtuvan polkumyynnillä, mikä viittaa siihen, että polkumyynti alkaisi uudelleen, jos toimenpiteet kumottaisiin.

Ottaen huomioon sen, että Venäjän normaaliarvoa tarkastellaan perusasetuksen 2 artiklan 7 kohdan mukaisten sääntöjen perusteella, pyynnön esittäjä on ehdottanut normaaliarvon määrittämistä markkinataloutta edustavan kolmannen maan hinnan perusteella.

Polkumyyntiä koskeva väite perustuu näin ollen Amerikan yhdysvaltojen, Puolan ja Slovakian tasavallan normaaliarvojen ja tarkasteltavana olevan tuotteen Venäjältä yhteisöön suuntautuvan viennin hintojen vertailuun.

Pyynnön esittäjä väittää lisäksi, että toimenpiteiden voimassaoloajan päättyminen aiheuttaisi todennäköisesti jälleen vahinkoa yhteisön tuotannonalalle ottaen huomioon Venäjän merkittävän tuotannon ja alhaisen kotimaisen kulutukseen. Vientiin käytettävissä oleva määrä edustaa todellakin yli puolta koko yhteisön kulutuksesta.

Lisäksi pyynnön esittäjä väittää, että Venäjältä polkumyyntihinnoilla tapahtuvan huomattavan tuonnin uudelleen alkaminen laskisi edelleen hintoja yhteisössä ja pahentaisi yhteisön tuotannonalan tilannetta, joka huolimatta voimassa olevista toimenpiteistä on edelleen uhanalainen. Tuotannonalan hintojen väitetään laskeneen yli 40 prosentilla vuosien 1995 ja 1996 jälkeen johtaen tuottavuuden jatkuvaan huononemiseen.

5. Menettely

Kuultuaan neuvoa-antavaa komiteaa komissio on päättänyt, että on olemassa riittävä näyttö toimenpiteiden päättymistä koskevan tarkastelun vireille panemiseksi, mistä syystä se panee vireille tutkimuksen perusasetuksen 11 artiklan 2 kohdan nojalla.

a) Kyselyomakkeet

Saadakseen tutkimuksensa kannalta välttämättöminä pitämänsä tiedot komissio lähettää kyselyomakkeet yhteisön tuottajille ja niiden etujärjestöille, vientiä harjoittaville tuottajille ja tuojille, pyynnössä mainituille vientiä harjoittavien tuottajien ja tuojien etujärjestöille sekä Venäjän viranomaisille. Kyselylomake lähetetään myös niille osapuolille, jotka osallistuivat tämän tarkastelun kohteena oleviin toimenpiteisiin johtaneeseen tutkimukseen.

Asianomaisia vientiä harjoittavia tuottajia ja tuojia, jotka eivät osallistuneet tämän tarkastelun kohteena oleviin toimenpiteisiin johtaneeseen tutkimukseen, pyydetään ottamaan yhteyttä komissioon viipymättä saadakseen selville, koskeeko tarkastelu niitä. Siinä tapauksessa niiden on pyydettävä jäljennös kyselylomakkeesta mahdollisimman pian, kuitenkin viimeistään 15 päivän kuluttua tämän ilmoituksen julkaisemisesta Euroopan yhteisöjen virallisessa lehdessä, koska kaikkien kyselylomakkeiden on oltava komissiossa tämän ilmoituksen 7 kohdan a alakohdassa asetetussa määräajassa. Kyselylomakkeita koskeva pyyntö on toimitettava kirjallisena jäljempänä mainittuun osoitteeseen, ja siinä on oltava asianomaisen osapuolen nimi, osoite, puhelinnumero ja faksinumero ja/tai teleksinumero.

b) Tietojen kerääminen ja osapuolten kuuleminen

Kaikkia asianomaisia osapuolia pyydetään esittämään näkökantansa kirjallisesti ja toimittamaan asiaa tukeva näyttö.

Komissio voi lisäksi kuulla asianomaisia osapuolia, jos nämä pyytävät sitä kirjallisesti ja osoittavat, että niiden kuulemiseen on olemassa erityisiä syitä.

c) Markkinataloutta edustavan kolmannen maan valinta

Perusasetuksen 2 artiklan 7 kohdan mukaisesti on pyrittävä valitsemaan sopiva markkinataloutta edustava kolmas maa normaaliarvon määrittämiseksi. Komissio katsoo Slovakian tasavallan olevan sopivin pyynnön esittäjän ehdottamasta kolmesta maasta, koska sitä muun muassa käytettiin vertailumarkkinamaana edellisessä tutkimuksessa. Asianomaisia osapuolia pyydetään esittämään huomionsa tämän valinnan sopivuudesta tämän ilmoituksen 7 kohdan b alakohdassa asetetussa erityisessä määräajassa.

6. Yhteisön etu

Tietoihin perustuvan päätöksen tekemiseksi siitä, onko voimassa olevien polkumyynnin vastaisten toimenpiteiden ylläpitäminen yhteisön edun vastaista, pyynnön esittäneet yhteisön tuottajat, tuojat ja niitä edustavat yhdistykset, edustavat käyttäjät sekä edustavat kuluttajajärjestöt voivat tämän ilmoituksen 7 kohdan a alakohdassa asetetussa määräajassa ilmoittautua ja toimittaa tietoja komissiolle edellyttäen, että ne todistavat toimintansa ja tarkasteltavana olevan tuotteen välillä olevan objektiivisen yhteyden. On huomattava, että kyseisen artiklan mukaisesti toimitetut tiedot otetaan huomioon ainoastaan, jos ne on osoitettu oikeiksi tosiasiallisilla todisteilla tietoja toimitettaessa.

7. Määräaika

Asianomaisten osapuolten seuraavien kohtien yhteydessä tekemät esitykset ja pyynnöt on toimitettava kirjallisina (ei sähköisessä muodossa, ellei toisin mainita), ja niiden on oltava komissiossa jäljempänä asetetuissa määräajoissa.

a) Yleinen määräaika

Asianomaisten osapuolten on ilmoittauduttava, esittävä kantansa kirjallisesti ja toimitettava tiedot, ellei toisin mainita, 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jotta kyseiset kannat ja tiedot voidaan ottaa huomioon tutkimuksessa. Asianomaiset osapuolet voivat myös pyytää komissiolta saada tulla kuulluiksi samassa määräajassa. Kyseistä määräaikaa sovelletaan myös asianomaisiin osapuoliin, jotka eivät ole komission tiedossa, ja tästä syystä on kyseisten osapuolten edun mukaista ottaa viipymättä yhteys komissioon.

b) Erityinen määräaika markkinataloutta edustavan kolmannen maan valitsemiseksi

Tutkimuksen osapuolten, jotka aikovat esittää huomioita tämän ilmoituksen 5 kohdan c alakohdassa ehdotetun Slovakian tasavallan valitsemisesta sopivaksi markkinataloutta edustavaksi kolmanneksi maaksi normaaliarvon määrittämiseksi, on jätettävä huomautuksensa 10 päivän kuluessa tämän ilmoituksen julkaisemisesta.

c) Komission osoite kirjeenvaihtoa varten

Euroopan komissio

Kauppapolitiikan pääosasto

Linjat C ja E

DM 24 - 8/37

Rue de la Loi/Wetstraat 200 B - 1049 Bruxelles/Brussel F. (32-2) 295 65 05 Teleksi: COMEU B 21877.

8. Yhteistyöstä kieltäytyminen

Jos asianomainen osapuoli kieltäytyy antamasta tai ei muusta syystä toimita tarvittavia tietoja edellä 7 kohdassa vahvistetuissa määräajoissa tai jos se huomattavasti vaikeuttaa tutkimuksia, päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti.

Jos todetaan, että asianomainen osapuoli on toimittanut vääriä tai harhaan johtavia tietoja, näitä tietoja ei oteta huomioon ja tällaisten tietojen sijasta voidaan käyttää käytettävissä olevia tietoja.

(1) EYVL C 252, 3.9.1999, s. 2.

(2) EYVL L 56, 6.3.1996, s. 1.

(3) EYVL L 128, 30.4.1998, s. 18.

(4) EYVL L 49, 4.3.1995, s. 1.